2022 9 22
LT
Europos Sąjungos oficialusis leidinys
C 363 A/11
Kad sudarytų rezervo sąrašus, atrankos komisija daugiausiai balų surinkusių kandidatų bylas balų mažėjimo tvarka tikrins tol, kol bus pasiektas reikiamas kiekvienos srities laureatų skaičius.
Kitų kandidatų bylos nebus tikrinamos.
Todėl į kiekvienos srities rezervo sąrašą bus įtraukti tik tinkamumo reikalavimus atitinkantys kandidatai, gavę bent minimalų reikalaujamą balų skaičių už visus testus ir geriausiai bendrai įvertinti (maksimalus balų skaičius – 170) už bendrųjų įgūdžių bei su konkrečia konkurso sritimi susijusių įgūdžių vertinimo testus.
Skaičius 170 gautas sudėjus maksimalų už bendrųjų įgūdžių vertinimo testus galimų gauti balų skaičių (70) ir maksimalų už su konkrečia konkurso sritimi susijusį pokalbį galimų gauti balų skaičių (100).
Vardai ir pavardės bus išdėstyti abėcėlės tvarka.
Su rezervo sąrašais galės susipažinti įdarbinimo tarnybos.
Visi vertinimo centro testus atlikę kandidatai gaus įgūdžių pasus, kuriuose atrankos komisija pateiks kokybinių pastabų.
Su laureatų įgūdžių pasais galės susipažinti ir įdarbinimo tarnybos.
Tai, kad kandidatas įtrauktas į rezervo sąrašą, nesuteikia jam teisės į darbo vietą arba jos garantijos. 5.
LYGIOS GALIMYBĖS IR TINKAMŲ SĄLYGŲ SUDARYMAS
EPSO siekia visiems kandidatams taikyti lygių galimybių politiką.
Kandidatai, kurie yra neįgalūs arba kurių sveikatos būklė yra tokia, kad jiems galėtų būti sudėtinga atlikti testus, turėtų nurodyti tai paraiškoje ir laikydamiesi prie šio pranešimo pridedamose bendrosiose taisyklėse (žr.
III priedo 1.3 skirsnį) nustatytos tvarkos pateikti prašymą sudaryti tinkamas sąlygas.
Išnagrinėjusi kandidato prašymą ir atitinkamus patvirtinamuosius dokumentus, EPSO gali sudaryti reikalingomis laikomas tinkamas sąlygas.
Daugiau informacijos apie EPSO lygių galimybių politiką ir apie tai, kaip pateikti prašymą sudaryti tinkamas sąlygas, pateikiama EPSO tinklalapyje.